Летам 2006 года настаўнік Дударэнка Віталій Васільевіч пачаў маляваць панараму на сцяне з выявамі духаў, аб якіх ведалі нашы продкі і чые паважалі правы: гаспадара Лесавіка і яго памочнікаў (Гаёвіка і Лешага), Вадзянога з Русалкам, Кладоўніка з гномамі. Шэлест Валерый Макаравіч, таксама настаўнік школы, паралельна рабіў у майстэрні печку, сталы, лавы, зэдлік, паліцы і нарэшце ў студзені 2007 года выразаў язычніцкага ідала для панарамы. Дамавога рабіла арганізатар Буйніцкая Таццяна Васільеўна з дзецьмі старэйшых класаў. Адзенне: камбінезон і кашулю свайго ўнука-падарыла дамавіку Цішку Тарасенка Тамара Фёдараўна (сённяшняя пенсіянерка). А вось вопратку ляльцы Алесі сшыла Шалейнікава Святлана Мікалаеўна.